Tänase  saate alguses suhtusin nii Birgitisse kui Otti võrdse ükskõiksusega. Nad mõlemad on äärmiselt andekad artistid, ühe trumbiks on suhteliselt veatu lauluoskus, teisel äärmiselt omapärane hääl. Eeldasin, et ka saate lõpus ei ole minu jaoks vahet, kumb lõpuks selle tiitli koju viib. Nii aga ei läinud. Täna oli Birgit parem...või siis olin mina mingis alternatiivuniversumis ja nägin hoopis erinevat finaalsaadet. Ott esines minu meelest täna keskpäraselt, silma jäid mitmed vokaalsed möödalaskmised ning korduv ja  igav lavaline liikumine. Ei, Ott on minu meelest ikkagi väga andekas, lihtsalt täna vääris võitu keegi teine.  Mina tahtsin samuti, et sel aastal saaks meie lokaalseks superstaariks mõni tänavustest ülitoredatest meeslauljatest, kuid ainult siis, kui ta tõesti on kõigist teistest üle. Birgiti AC/DC oli minu meelest üks hooaja võimsamaid, Ott jäi enda tavapärasele heale tasemele.  Mainiks veel ära, et alles täna sain aru, kui palju Heidy Purga sellele saatele juurde andis.  Ja need hetked, mil  saatejuhtide roll taaskord duo Sepp&Avandi kätte usaldati ...need tüübid lihtsalt oskavad rahvast kaasa haarata, naerutada (armastan nende luulenurka Heidy Purgale), mõjumata nõmepüüdlikult (nagu meie armas Ithaka-Maria, keda täna oli õnn viimast korda saadet juhtimas näha, hopefully).  Ahjaa...kui Kene ühislaulu ajal laulma hakkas...koheselt sai laul värskema ilme. Kene oli selle hooaja tõeline leid!